ସୁନ୍ଦରଗଡ ୩।୯ଃ ସୁନ୍ଦରଗଡ କୁତ୍ରା ଥାନା ଜୋରାମୁଣ୍ଡା ନିକଟସ୍ଥ ସରଗି ଜଙ୍ଗଲର ଏକ ଗଛ ଉପରୁ ଯୁବକଙ୍କ ଝୁଲନ୍ତା ମୃତଦେହ ଉଦ୍ଧାର ହୋଇଛି । ସ୍ଥାନୀୟ ଲୋକ ଯୁବକଙ୍କ ମୃତଦେହ ଗଛ ଉପରେ ଝୁଲୁଥିବା ଦେଖିବାକୁ ପାଇବା ପରେ ପୋଲିସକୁ ଖବର ଦେଇଥିଲେ ।
ଘଟଣାସ୍ଥଳରେ କୁତ୍ରା ପୋଲିସ ପହଞ୍ଚିବା ପରେ ଅଗ୍ନିଶମ ବିଭାଗ ସହାୟତାରେ ମୃତଦେହକୁ ଓହ୍ଲାଇବା ପରେ ଯୁବକଙ୍କ ପକେଟରେ ଥିବା ଏକ ପରିଚୟ ପତ୍ରରୁ ଯୁବକ ଜଣଙ୍କ କିଞ୍ଜିରକେଲାର ବୋଲି ଜଣାପଡିଛି । ସେ କିଞ୍ଜିରକେଲା ଅଞ୍ଚଳରୁ ଆସି କୁତ୍ରା ଅଞ୍ଚଳରେ ଆତ୍ମହତ୍ୟା କରିଛନ୍ତି କି ତାଙ୍କୁ କେହି ହତ୍ୟା କରିଛି ତାର ତଦନ୍ତ ଆରମ୍ଭ କରିଛି ପୋଲିସ ।
